2.2 ลักษณะการประกอบธุรกิจ

  (1) ประวัติความเป็นมาและพัฒนาการที่สำคัญ

บริษัทหลักทรัพย์ ยูไนเต็ด จำกัด (มหาชน) ก่อตั้งเมื่อวันที่ 1 เมษายน 2514 ในนาม “บริษัท
ซิลโก้ จำกัด” ด้วยทุนจดทะเบียนเริ่มแรก 500,000 บาท เพื่อประกอบธุรกิจหลักทรัพย์
โดยผู้เริ่มก่อตั้งบริษัท คือ กลุ่มครอบครัว “สุขะนินทร์”

ในปี 2532 กลุ่มผู้ถือหุ้นเดิมได้ขายกิจการทั้งหมดให้กับกลุ่มว่องกุศลกิจ และกลุ่มเจนวัฒนวิทย์
โดยได้ทำการเปลี่ยนชื่อจากเดิมเป็นบริษัทหลักทรัพย์ ยูไนเต็ด จำกัด ในปี 2534
บริษัทได้รับคัดเลือกให้เป็นบริษัทสมาชิกตลาดหลักทรัพย์แห่งประเทศไทย หมายเลข 38 ในปี 2536
บริษัทได้ทำการแปรสภาพเป็นบริษัทมหาชน จำกัด โดยเปลี่ยนชื่อเป็น บริษัทหลักทรัพย์ ยูไนเต็ด
จำกัด (มหาชน) ในปี 2537 บริษัทเข้าร่วมเป็นสมาชิกศูนย์ซื้อขายตราสารหนี้ไทย หมายเลข 49

ในเดือนมกราคม 2543 บริษัทจัดตั้งบริษัท ยูไนเต็ด แอ็ดไวเซอรี่ เซอร์วิส จำกัด
โดยบริษัทถือหุ้นในสัดส่วน ร้อยละ 99.99 ของทุนที่เรียกชำระแล้ว 10 ล้านบาท
เพื่อให้บริการเป็นที่ปรึกษาทางการเงิน

ในปี 2544 บริษัทมีการเสนอขายหลักทรัพย์แก่ประชาชนทั่วไป ทำให้บริษัทมีทุนจดทะเบียน
304,373,570 บาท ที่เรียกชำระแล้วเต็มจำนวน เป็นหุ้นสามัญจำนวน 60,874,714 หุ้น
มูลค่าที่ตราไว้หุ้นละ 5 บาท และในวันที่ 8 สิงหาคม ปี 2544
บริษัทเข้าจดทะเบียนในตลาดหลักทรัพย์ ใช้ชื่อย่อว่า “US”

ในปี 2545 บริษัทฯ เรียกประชุมผู้ถือหุ้นเพื่อให้มีมติในการจัดสรรหุ้นเพิ่มทุนใหม่
โดยผู้ถือหุ้นได้มีมติให้เพิ่มทุนรวม 555.6 ล้านบาท โดยแบ่งเป็น 111.12 ล้านหุ้น มูลค่าหุ้นละ 5
บาท ซึ่งในจำนวนนี้ผู้ถือหุ้นได้มีมติจัดสรรหุ้นจำนวน 30,437,357 หุ้น ให้กับผู้ถือหุ้นเดิมในอัตราส่วน
2 หุ้นเดิมต่อ 1 หุ้นใหม่ โดยผู้จองซื้อหุ้นเพิ่มทุนจะมีสิทธิได้รับใบสำคัญแสดงสิทธิ (US-W1)
โดยไม่คิดมูลค่าในอัตราส่วน 1 หุ้นสามัญ ได้รับ 2 ใบสำคัญแสดงสิทธิ และจำนวนหุ้น 15,313,215
หุ้น จัดสรรให้กับบุคคลในวงจำกัด นอกจากนั้นหุ้นส่วนที่เหลือจำนวน 65,374,714 หุ้น
จะถูกสำรองไว้เพื่อรองรับการแปลงสภาพใบสำคัญแสดงสิทธิ (US-W1) ของผู้ถือหุ้นเดิมจำนวน
60,874,714 หุ้น และอีก 4.5
ล้านหุ้นจะถูกสำรองไว้เพื่อการแปลงสภาพใบสำคัญแสดงสิทธิภายใต้โครงการจัดสรรใบสำคัญแสดงสิทธิที่จะซื้อหุ้นสามัญของบริษัทฯ
ให้แก่กรรมการและพนักงานของบริษัทฯ และบริษัทย่อย (ESOP) ดังนั้น ในเดือนมิถุนายน 2545
ทุนจดทะเบียนของบริษัทฯ จึงเป็น 860 ล้านบาท โดยมีส่วนที่เรียกชำระแล้ว เท่ากับ 533.12
ล้านบาท และบริษัทฯ ได้นำใบสำคัญแสดงสิทธิในส่วนของผู้ถือหุ้นเดิม (US-W1)
เข้าจดทะเบียนซื้อขายในตลาดหลักทรัพย์เมื่อวันที่ 14 ตุลาคม 2545

เมื่อสิ้นเดือน พฤศจิกายน 2545 ในการแปลงสภาพใบสำคัญแสดงสิทธิ เป็นหุ้นสามัญครั้งแรก
มีผู้ใช้สิทธิแปลงสภาพทั้งสิ้นจำนวน 0.776 ล้านหุ้น ในราคาหุ้นละ 5 บาท
ทำให้ทุนชำระแล้วของบริษัทฯเพิ่มเป็น 537 ล้านบาท ดังนั้น หลังจากการแปลงสภาพ ปีที่ 2
เมื่อปลายปี 2546 ทุนชำระแล้วของบริษัทฯ จึงเปลี่ยนเป็น 580.6 ล้านบาท หรือเท่ากับ 116.12
ล้านหุ้น

เมื่อวันที่ 11 กันยายน 2546 คณะกรรมการบริษัทฯ ได้มีมติอนุมัติการซื้อหุ้นของ บริษัท สยามไชยศรี
จำกัด จากบริษัท ซีเอ็นที โฮลดิ้งส์ จำกัด (เป็นบริษัทย่อยของ บริษัท คริสเตียนี และ นีลเส็น
(ประเทศไทย) จำกัด) ในราคา 3.3 ล้านบาท เพื่อเป็นบริษัทย่อยอีกบริษัทหนึ่งของบริษัทฯ
เพื่อเป็นการขยายธุรกิจด้านการเป็นที่ปรึกษาการเงินของบริษัทฯ เพิ่มเติมจากบริษัท ยูไนเต็ด
แอ๊ดไวเซอรี่ เซอร์วิส จำกัด โดยบริษัทฯ ถือหุ้นร้อยละ 100 และเมื่อประมาณสิ้นปี 2546 บริษัท
สยามไชยศรี จำกัด ได้รับมติจากที่ประชุมผู้ถือหุ้นให้ลดทุนจดทะเบียนและทุนชำระแล้ว จาก 137.97
ล้านบาทเป็น 40 ล้านบาท ซึ่งรอระยะเวลาดำเนินการอยู่ และได้จดทะเบียนย้ายสำนักงานมายัง
ชั้น 6 อาคารธนภูมิ ถนนเพชรบุรีตัดใหม่ กรุงเทพฯ
และในส่วนของบริษัทเองได้ขอใบอนุญาตประกอบธุรกิจที่ปรึกษาทางการเงินด้วย จาก สำนักงาน
ก.ล.ต. ซึ่งได้รับอนุญาต ให้มีผลตั้งแต่ 22 ธันวาคม 2546 ที่ผ่านมา

(2) การประกอบธุรกิจ

บริษัทประกอบธุรกิจหลักทรัพย์โดยมีใบอนุญาต 4 ประเภท
ซึ่งได้แก่การประกอบกิจการนายหน้าซื้อขายหลักทรัพย์ กิจการค้าหลักทรัพย์
กิจการที่ปรึกษาการลงทุนและกิจการการจัดจำหน่ายหลักทรัพย์ โดยปัจจุบัน ณ วันที่ 31 ธันวาคม
2546 มีสำนักสาขาบริการด้านหลักทรัพย์ 4 แห่ง ประกอบด้วย สาขารังสิต สาขานครสวรรค์
สาขานครปฐม และสาขาหาดใหญ่

สำหรับบริษัทย่อยของบริษัท คือ บริษัทยูไนเต็ด แอ็ดไวเซอรี่ เซอร์วิส จำกัด และ
บริษัทสยามไชยศรี จำกัด ประกอบธุรกิจด้านการเป็นที่ปรึกษาทางการเงิน

(3) โครงสร้างรายได้ ของบริษัทและบริษัทย่อย

  ------------------------------------- -------- ---------- -------- -------- -------- --------
  รายได้                                 ดำเนิน    %การถือหุ้น   31                31       
                                                            ธันวาคม            ธันวาคม   
                                                            2545              2546     

                                        การโดย   ของบริษัท    ล้านบาท   %        ล้านบาท   %

  1. รายได้ธุรกิจหลักทรัพย์                   บริษัท     -                                     

  ค่านายหน้า                                                  247.84   78.74    498.65   79.67

  ค่าธรรมเนียมและค่าบริการ                                      *57.47   18.26    **62.5   9.99

  กำไร (ขาดทุน) จากการซื้อขายหลักทรัพย์                           -2.24    -0.71    43.26    6.91

  ดอกเบี้ยและเงินปันผลจากเงินลงทุนในหลักทรัพย์                       8.85     2.81     11.39    1.82

  ดอกเบี้ยเงินให้กู้ยืม                                            1.79     0.57     9.2      1.47

  รวมรายได้ธุรกิจหลักทรัพย์                                       313.71   99.67    625.0    99.86

  2. รายได้อื่น                            บริษัท     -          1.03     0.33     0.89     0.14

  รวมรายได้                                                  314.74   100.00   625.89   100.00
  ------------------------------------- -------- ---------- -------- -------- -------- --------

หมายเหตุ * เป็นรายได้ค่าที่ปรึกษาทางการเงินของบริษัทย่อยจำนวน 38.78 ล้านบาท

** เป็นรายได้ค่าที่ปรึกษาทางการเงินของบริษัทย่อยจำนวน 42.18 ล้านบาท

  (4) เป้าหมายการดำเนินธุรกิจ

เป้าหมายการดำเนินธุรกิจโดยรวมของบริษัทและบริษัทย่อย
ได้มุ่งเน้นที่จะกระจายการทำธุรกิจออกเป็น 4 งานหลักด้วยกัน คือ
งานด้านการเป็นนายหน้าซื้อขายหลักทรัพย์ (Brokerage) งานด้านวาณิชธนกิจ (Investment
Banking) งานด้านวิเคราะห์หลักทรัพย์ และงานด้านการลงทุนในหลักทรัพย์ (Securities
Trading) ทั้งนี้คาดการณ์ว่าในปี 2547 บริษัทจะมีโครงสร้างรายได้ดังต่อไปนี้

1. ด้านการเป็นนายหน้าซื้อขายหลักทรัพย์ ( Brokerage) ร้อยละ 77.3

2. ด้านวาณิชธนกิจ (Investment Banking) ร้อยละ 11.3

3. ด้านการซื้อขายหลักทรัพย์ (Securities Trading) ร้อยละ 9.8

4. รายได้จากดอกเบี้ยเงินให้กู้ยืม ร้อยละ 1.6

เนื่องจาก ภาวะเศรษฐกิจและตลาดหลักทรัพย์เริ่มมีแนวโน้มที่ดี ประกอบกับ
ค่าธรรมเนียมนายหน้าซื้อขายหลักทรัพย์ กำหนดขั้นต่ำ ที่ระดับ 0.25%
บริษัทได้มีการเสริมทีมการการตลาดเข้ามาสร้างรายได้ทางด้านนี้ให้สูงขึ้นได้ ขณะเดียวกัน
บริษัทยังคงให้ความสำคัญต่อการทำธุรกิจด้านการเป็นที่ปรึกษาทางการเงินและการค้าตราสารหนี้
และการรับประกันการจำหน่ายหลักทรัพย์ ซึ่งมีความเสี่ยงน้อยกว่า ควบคู่ไปด้วย
โดยปัจจุบันบริษัทเน้นการให้บริการที่ครบวงจร และ การพัฒนาบุคลากรให้มีคุณภาพเพิ่มขึ้น โดยที่ปี
2546 บริษัทมีรายได้จากการเป็นนายหน้าซื้อขายหลักทรัพย์ 498 ล้านบาท
รายได้จากค่าธรรมเนียมและค่าบริการจากการเป็นที่ปรึกษาทางการเงินและเป็นผู้รับจัดจำหน่าย 62
ล้านบาท และกำไรจากการซื้อขายหลักทรัพย์ 43 ล้านบาท